
Llawlyfr ar gyfer gweithiwr allweddol:

plentyn sydd yn gadael yr ysgol feithrin ag sydd yn trosglwyddo i’r dosbarth derbyn yn yr

ysgol gynradd

Mae'r llyfryn hwn wedi'i gynllunio er mwyn cefnogi gweithwyr allweddol yn yr ysgol feithrin a’r dosbarth derbyn yn yr ysgol gynradd er mwyn eu cynorthwyo wrth baratoi plant ar gyfer trosglwyddo a phontio’r ddau leoliad. 

Mae trosglwyddiadau llyfn rhwng yr ysgol feithrin a’r  dosbarth derbyn yn dibynnu ar ymrwymiad pob gweithiwr allweddol yn y lleoliadau er mwyn datblygu cysylltiadau a chyfathrebu cadarnhaol. Er mwyn hyrwyddo dilyniant a pharhad i bob plentyn sy'n profi trosglwyddo rhwng lleoliadau, mae'n bwysig bod yna ddull gweithredu sydd yn cael ei rannu rhwng yr holl weithwyr allweddol hynny.
https://www.oxfordshire.gov.uk/cms/sites/default/files/folders/documents/childreneducationandfamilies/informationforchildcareproviders/Toolkit/goodpractice/EYTransitionPack.pdf
Mae plant bach yn dod ar draws nifer o gyfnodau o bontio cyn y byddant yn 8 mlwydd oed- dechrau’r ysgol feithrin, dechrau’r dosbarth derbyn yn yr ysgol gynradd ac eto wrth iddyn nhw symud o flwyddyn 2, y Cyfnod Sylfaen i flwyddyn 3 yn Nghyfnod Allweddol 2.

I blentyn ifanc, mae’r cyfnod pontio o’r cartref i addysg gynnar ac yn ddiweddarach i addysg fwy ffurfiol yn gerrig milltir pwysig iawn iddynt yn ogystal ag i’w rhieni neu ofalwyr. 

Mae gallu plentyn i bontio yn llwyddiannus yn dibynnu ar nifer o ffactorau: gan gynnwys eu personoliaeth, ymagwedd y rhieni at addysg yn ogystal ag ymagwedd gweithwyr allweddol yn y lleoliad lle’r mae’r plentyn yn mynychu.

https://aifs.gov.au/cfca/publications/promoting-positive-education-and-care-transitions-children

https://www.babycentre.co.uk/a25017883/when-will-my-summer-born-child-start-school
Nod y llawlyfr
Nod y llawlyfr yma yw bod o gymorth i weithwyr allweddol mewn lleoliadau blynyddoedd cynnar er mwyn hyrwyddo’u dealltwriaeth o bwysigrwydd cyfathrebu effeithiol ar gyfer dysgu a datblygiad plant ifanc yn ystod pwyntiau trosglwyddo.
Mae gan weithwyr allweddol gyfrifoldeb holl bwysig i sicrhau datblygu cyfathrebu effeithiol. Trwy gefnogaeth oedolion gwybodus a chefnogol yn y lleoliadau gall y trosglwyddo a’r pontio ddigwydd gyda’r aflonyddwch lleiaf.
Nod y llyfryn yma o ganlyniad i gynllunio gofalus, ac ymchwil a wnaed yn seiliedig ar ddamcaniaethau gan seicolegwyr ar hyd y canrifoedd,  yw cynnig arweiniad i weithwyr allweddol yn y cyfnod pontio rhwng gadael yr ysgol feithrin i ddechrau’r dosbarth derbyn yn yr ysgol gynradd. Trwy hynny fe fydd y llyfryn yn gymorth i weithwyr allweddol y ddau leoliad. 

Trwy ddefnyddio’r llyfryn yma, a dilyn yr argymhellion, fe fydd gweithwyr allweddol ac oedolion arwyddocaol ym mywyd plentyn yn derbyn cyfrifoldeb am alluogi plant i gyflawni’r deilliannau gorau. Drwy groesawu’r ymatebolrwydd hwn mae modd cefnogi plant ifanc i wireddu eu potensial. (Llywodraeth Cymru, 2008) 

http://www.telegraph.co.uk/finance/property/11879615/Revealed-the-best-postcode-in-England-to-raise-a-family.html
Sut y  bydd yn gwella ansawdd?
Pam fod y cyfnod pontio yn bwysig?
Diffinnir trosglwyddo addysgol fel y broses o bontio wrth symud o un lle neu gyfnod addysg i un arall dros amser (Fabian & Dunlop, 2002).
Yn ystod y blynyddoedd cynnar, fe fydd y mwyafrif o’r plant wedi profi pontio a throsglwyddo o’r cartref i leoliadau gwahanol megis yr ysgol feithrin neu i’r ysgol gynradd. Gall y  trosglwyddo a’r pontio rhwng yr ysgol feithrin a’r cyfnod sylfaen yn yr ysgol gynradd fod y mwyaf problematig.(Dowling, 2013,  tt. 157-159)
Mae profi cyfnodau anodd ym mywyd plant yn medru effeithio ar eu datblygiad a’u ymagwedd at addysg a dysgu yn y dyfodol. Trwy gefnogi’r plentyn yn ystod y cyfnod pontio hyn gall sicrhau y bydd yn gyfnod hapus a phositif nawr ac yn y dyfodol. (Fabian, H 2007 a Moss, P 2007).
Mae ystod o ysgrifau (Fabian & Dunlop, 2002; Dunlop & Fabian, 2003) yn nodi fod profiadau plant wrth iddyn nhw drosglwyddo o un lleoliad i leoliad arall nid yn unig yn gwneud gwahaniaeth i blant yn ystod y misoedd cynnar yn y lleoliad newydd, ond hefyd gall gael effeithiau cadarnhaol ond hefyd effeithiau negyddol hir-dymor ar yr unigolyn. Mae’r graddau y maent yn teimlo'n hapus yn ystod y cyfnod pontio cyntaf yn debygol o ddylanwadu ar brofiadau dilynol o ran eu addysg am flynyddoedd i ddod.
Ymlyniad tu allan i’r teulu

Datblygodd y seicolegydd John Bowlby fodel ar gyfer y berthynas rhwng plant a’u prif ofalwyr a elwir yn ddamcaniaeth ymlyniad. Dywedodd fod angen ystyried bondiau emosiynol ac ymlyniqad y tu allan i’r teulu, megis a gweithwyr allweddol yn y dosbarth derbyn a sut y gall hyn effeithio ar gynnydd academaidd plentyn (MacKay et al, 2010: 100)

http://woodberrydown.hackney.sch.uk
Strategaethau er mwyn cefnogi trosglwyddo a phontio llwyddiannus
Cyfathrebu gyda rhieni
Mae cynnwwys rhiant neu ofalwr yn llawn yn y broses drosglwyddo yn gallu lleihau pryder y rhieni ynglyn a’u plant.

https://www.oxfordshire.gov.uk/cms/sites/default/files/folders/documents/childreneducationandfamilies/informationforchildcareproviders/Toolkit/goodpractice/EYTransitionPack.pdf

Mae’r canlynol yn gymorth ac yn ymarfer da wrth hwyluso trosglwyddo a phontio esmwyth a di-broblem:

I fod yn ymwybodol o feddyliau a barn y plant ynglyn a’r pontio a’r trosglwyddo arfaethedig:

Dylid trafod a siarad gyda rhieni: er mwyn darganfod teimladau negyddol  neu gadarnhaol y plentyn ynglyn a’r trosgwlyddo. Dylid holi ynglyn ag unrhyw newid mewn ymddygiad megis diffyg cwsg neu anniddigrwydd. Fe fydd yr arsylwadau yma yn fodd wrth i’r gweithiwr allweddol gynorthwyo,  gweithredu ac ymateb i’r pryderon yma.
Dylid cynnwys rhieni yn y camau cynnar wrth baratoi plant ar gyfer trosglwyddo o’r ysgol feithrin i’r dosbarth derbyn. O ganlyniad, fe fydd hyn yn debygol o feithrin cefnogaeth ac annogaeth y rhieni i addysg eu plentyn yn yr ysgol yn y dyfodol.
Gellir ystyried y trosglwyddiad addysgol cyntaf hwn fel cyfle i deuluoedd a'r  gweithwyr allweddol i gydweithio er mwyn cynorthwyo plant gyda’r pontio, tra'n cynnal eu gallu i ddysgu. Bydd cyfraniad rhieni yn y broses honno (Griebel & Niesel, 2002; Johansson, 2002) yn effeithio ar y ffordd y mae'r plentyn yn profi’r trosglwyddo.
Mae cyfathrebu effeithiol gyda rhieni a gofalwyr yn hanfodol wrth sicrhau pontio llyfn; gall plant ddatgelu eu pryderon yn y cartref. Mae angen i berthynas y staff a’r rhieni fod yn gadarnhaol i sicrhau bod y wybodaeth hyn yn cael ei rannu er mwyn cynnig y gefnogaeth orau posibl. Yn ddelfrydol, dylir cynnnwys tadau hefyd.  Dylai hyn fod yn rhan o unrhyw gynllunio gan fod gan rieni lawer o wybodaeth y gall gweithwyr allweddol eu defnyddio wrth gynorthwyo gyda’r pontio. 

Mae gweithio agos rhwng ymarferwyr blynyddoedd cynnar a rhieni’n hanfodol er mwyn gallu dynodi anghenion dysgu plant a sicrhau ymateb cyflym i unrhyw faes o anhawster penodol. Mae rhieni a theuluoedd yn ganolog i les plentyn a dylai ymarferwyr gefnogi’r berthynas bwysig hon drwy rannu gwybodaeth a chynnig cefnogaeth ar gyfer ymestyn dysgu yn y cartref. (darlith 4)
Cynllunio’r pontio

Dylid cynllunio’r trosglwyddo a’r pontio dros gyfnod o flwyddyn. Dylai gweithwyr allweddol ymweld a’r ysgol feithrin yn rheolaidd er mwyn arsylwi ar ymddygiad a  gwybod beth yw cyrraeddiadau a deilliannau’r plentyn a fydd yn trosgwyddo. 
Dylid cydnabod y gall pob plentyn fod yn agored i niwed ar adegau o newid, yn enwedig y rhai sydd ag anghenion dysgu ychwanegol (AAA), neu blentyn mewn gofal. Bydd angen cefnogaeth ychwanegol, hyblyg wrth  gynllunio ar gyfer y plentyn hyn.
· Dylid creu a llunio proffil un tudalen sydd yn arddangos dri chwestiwn allweddol ar gyfer pob plentyn a fydd yn trosglwyddo:

· Beth mae pobl yn edmugu amdanaf fi

· Beth sydd yn bwysig i mi

· Sut y gellir fy nghefnogi i

Trwy lunio proffil un tudalen fel hyn ar y cyd gyda rhieni/ gofalwyr y plentyn fe fydd y lleoliad yn ymwybodol o’r hyn sydd yn medru fod o gymorth er mwyn diwallu anghenion y plentyn adeg y pontio. (Sanderson, H. 2016) Gellir hefyd ddilyn diddordebau’r plentyn er mwyn sicrhau trosglwyddo llwyddiannus.

http://www.goodtoknow.co.uk/family/543791/lazy-parents-potty-training-before-school
Paratoi’r plentyn
Gyda pharatoi a dealltwriaeth briodol, mae plant yn fwy tebygol o deimlo'n ddiogel ac yn setlo'n haws i'w hamgylchedd newydd. 
· Dylai gweithwyr allweddol sylweddoli fod pob plentyn yn unigryw.
· Dylid paratoi’r plentyn a’i gefnogi yn ystod y trosglwyddo. Mae yn holl bwysig fod pob plentyn yn profi’r trosglwyddo mewn modd positif.

· Wrth baratoi yn briodol, fe fydd plant yn fwy tebygol o deimlo'n ddiogel ac i setlo'n haws i'w hamgylchedd newydd. 
· Dylid sicrhau fod y plant yn cael sicrwydd o’r cyfarwydd- dylid  gwahodd y plant i’r ysgol gynradd lle mae’r plentyn i drosgwyddo iddo ar fwy nag un achlysur. (Dowling, tt. 158)

· Dylid gofyn a thrafod gyda’r plant mewn grwpiau bach ynglyn a’u barn a’u teimladau ynglyn a’r trosglwyddo sydd i ddod.

Paratoi ymweliadau gyda’r lleoliad newydd

Cafwyd, mewn  astudiaeth yn yr Alban (Dunlop, 2002b) ddulliau positif a oedd yn cefnogi plant wrth iddynt drosglwyddo. Roedd y thema Cysylltiadau a Pharhad yn darparu enghraifft lle’r oedd y staff yn gweithio gyda'i gilydd i gynllunio ar gyfer plant o'r feithrinfa i ymweld â'u hysgol newydd a'r plant cynradd i fynd yn ôl i'r feithrinfa i ymweld â nhw. Un o'r nodau oedd adeiladu ar yr annibyniaeth yr oedd y plant yn ei gyflawni yn y feithrinfa ac i gynnal hyn yn y dosbarth derbyn trwy ddarparu cyfleoedd i blant ddechrau'r ysgol yn hyderus  chyda athrawon oedd eisoes wedi cael y cyfle i ddod i adnabod pob plentyn. Gwahoddwyd y plant newydd i'r ysgol ar bedwar ymweliad wythnosol olynol ac roeddent yn ymwneud â gwahanol fathau o weithgareddau yn ystod yr ymweliadau hynny.
Ysgolion a meithrinfeydd yn gweithio ar y cyd
Mewn astudiaeth achos yn Nenmarc, mae Broström (2002) yn amlinellu pwysigrwydd ‘ysgolion parod’ lle mae ysgolion yn gweithio'n agos gyda'r meithrinfeydd sydd yn 'bwydo' i ddatblygu parhad y cwricwlwm er mwyn diwallu anghenion y plentyn. Trwy gyfarfodydd rhwng staff meithrin a gweithwyr allweddol yn y dosbarth derbyn mae'r feithrinfa yn darparu ffotograffau, lluniadau, hoff storïau y plant. Caiff y gweithwyr allweddol o ganlyniad gipolwg ar ddiddordebau’r plant unigol a gallant gynllunio gweithgareddau pontio yn unol â hynny.
Diwrnodau blasu i’r plant

Mae angen i weithwyr allweddol sicrhau y dylai’r cyfnod trosglwyddo gael ei gynllunio’n ofalus er mwyn rhoi cyfeloedd i’r plant brofi gweithgareddau yn y dosbarth newydd. e.e eu gwahodd i sesiwn stori yn y dosbarth newydd, a lle’r mae’n bosibl dylid ceisio sicrhau fod y gweithwyr allweddol yn ymweld å’r plentyn yn ei lleoliad/ cartref ei hun. (Planning for Children’s Play and Learning

Meeting childreb’s needs in the later stages of the Eyfs- Jane Drake tt. 129)

https://www.handinhandparenting.org/article/play-empathy-and-tv/
Amgylchedd yr ystafell ddosbarth

Dylai’r amgylchedd a grewyd yn y dosbarth yn y Cyfnod Sylfaen fod yn gynhyrfus i blant, gan eu ysbrydoli i fod yn awyddus i ymchwilio a chael awch i ddysgu. (Planning for Children’s Play and Learning

Meeting childreb’s needs in the later stages of the Eyfs- Jane Drake tt. 1)

Dylai’r gweithiwr allweddol sicrhau fod amgylchedd yr ystafell ddosbarth yn cyflawni hyn oll.

http://www.walesonline.co.uk/news/local-news/primary-secondary-school-admissions-wales-9974938
Amgylchedd diogel
Er mwyn sicrhau trosglwyddo effeithiol a llwyddiannus:
· Dylid creu amgylchedd diogel i blant yn y dosbarth derbyn drwy arferion diogelu cadarn.

· Dylid sicrhau nad yw gweithiwr allweddol sydd yn gweithio yn yr ysgol, gan gynnwys gwirfoddolwyr, yn peri unrhyw risgiau i’r plant.

· Dylid gwneud yn siwr bod yr holl weithwyr allweddol wedi cael hyfforddiant addas, yn gwybod sut i ymateb i bryderon a’u bod yn cadw at bolisiau yr ysgol.

· Dylid dysgu plant a phobl ifanc am aros yn ddiogel.

· Dylid cynnal amgylchedd lle mae plant yn teimlo’n hyderus i drafod unrhyw aelod o’r staff os oes ganddynt unrhyw bryder neu broblem. (NSPCC, 2017)
Defnyddio dulliau effeithiol o gyfathrebu 

Er mwyn medru cyfathrebu’n effeithiol gyda phlant adeg pontio mae angen i’r gweithwyr allweddol ddefnyddio amrywiaeth o ddulliau a sgiliau er mwyn sicrhau y bydd y plentyn yn hapus. Gall y rhain gynnwys:

· gwrando gweithredol

· empatheiddio â safbwynt y plentyn

· deall cyfathrebu di-eiriau
· esbonio, crynhoi a darparu gwybodaeth i’r plentyn
· rhoi adborth mewn ffordd glir i’r plentyn
· deall ac esbonio ffiniau cyfrinachedd (Dalzell a Chamberlain, 2006).
Pwysigrwydd chwarae
Bydd plant yn dysgu drwy withgareddau sy’n cynnig profiadau uniongyrchol gyda’r busnes difrifol o ‘chwarae’ yn darparu’r cyfwng. Drwy eu chwarae, bydd plant yn ymarfer a chyfnerthu eu dysgu, yn chwarae gyda syniadau, arbrofi, cymryd risgiau, datrys problemau, ac yn gwneud penderfyniadau’n unigol, mewn grwpiau bach a mawr. 

(APADGOS, 2008a: 4)

https://www.st-gregorys-pri.lancs.sch.uk/curriculum/outdoor-learning
Dylid darparu amgylchedd lle mae chwarae yn ganolog i’r gweithraeddau. Mae hyn yn hanfodol er mwyn datblygiad ieithyddol ac mae’n cyfrannu at les gwybyddol, corfforol, cymdeithasol ac emosiynol y plentyn. Mae chwarae yn cynnig cyfle delfrydol er mwyn i rieni’r plentyn a’r gweithiwr allweddol allu ymgysylltu’n llawn gyda’r plentyn.

Yr amgylchedd
Planning the learning environment and quality areas of provision
Children learn and develop well in enabling environments, in which their experiences respond to their individual needs and there is a strong partnership between practitioners and parents and/ or carers.

(Department for Education, 2012)

Mae plant yn ffynnu yn yr awyr agored. Gall amgylchedd ysgogol effeithio ar hwyliau ac ymddygiad y plentyn hefyd. Rhaid sicrhau fod yr amgylchedd yn ysgogol ac yn growesawgar.
Ychydig iawn o reolaeth sydd gan blant dros eu hamgylchedd yn yr ysgol. Rhaid iddynt ddibynnu ar y gweithwyr allweddol i’w cadw’n ddiogel ac i ddiwallu eu hanghenion corfforol sylfaenol. Rhaid iddynt hefyd ddibynnu ar y gweithwyr yma i wneud eu gorau i ddarparu’r amgylchedd ffisegol ac emosiynol gorau posib er mwyn hybu eu datblygiad addysgol.

Mae llawer o ymchwil yn cadarnhau pan fydd plant yn cael yr hyn sydd ei hangen arnynt er mwyn adeiladu sylfaen gadarn yn y blynyddoedd cynnar, fe fydd ganddynt y sgiliau angenrheidiol i ymateb i beth bynnag a ddaw ar eu traws mewn blynyddoedd i ddod.

Gellir creu amgylchedd lle mae’r plant yn ffynnu wrth greu awyrgylch gyfoethog, cariadus, synhwyraidd lle y dylid fod yn ymwybodol ac yn ofalus. Yma cydnabyddir beth yw anghenion corfforol, emosiynol ac ysbrydol y plant. Mae hyn yn wir fod plant yn “byw yr hyn maent yn eu dysgu”. Mae plant yn dynwared yr hyn mae’n nhw’n ei profi yn eu hamgylchedd. Mae eu hamgylchedd allanol yn mowldio eu hamgylchedd mewnol.

http://www.naturalchild.org/guest/pam_leo3.html
Mae John Dewey 1858-1952 fwyaf adnabyddus am ei ddamcaniaeth fod plant yn dysgu orau pan y maent yn rhyngweithio gyda phobl eraill. Credai  Dewey fod pawb yn dysgu orau trwy ymagwedd ymarferol (Video John Dewey). Mae ei gred pragmataidd yn honni y dylai plant  ryngweithio  gyda’u amgylchedd er mwyn medru dysgu ac addasu. Roedd ef hefyd yn credu fod hyn yn wir ynglyn a phlant a gweithwyr allweddol- a bod y dysgu gorau yn digwydd pan y bont yn dysgu gyda’i gilydd. 

https://www.nurseryworld.co.uk/nursery-world/news/1160734/eyfs-profile-and-new-reception-baseline-included-in-primary-assessment-consultation
Rol y gweithwr allweddol

Mae damcaniaethwyr megis Bruner a Vygotsky wedi dangos pwysirwydd rol y gweithiwr allweddol wrth ddarparu sgaffold ar gyfer dysgu’r plant ac mae hyn eto wedi cael ei ddangos mewn astudiaeth gan Hughes (Hughes and Westgate, 1997, tt.54).) sydd wedi ffocysu ar ryngweithio gan weithwyr allweddol yn yr ystafell ddosbarth. Mae’r ymchwil yn dangos fod rhyngweithio 
cefnogol yn effeithiol er mwyn cael sgyrsiau ystyrlon gyda’r plant a’u hannog i gymryd rhan weithredol yn y siarad. Dywed Hughes fod plant yn gyfranogwyr gweithgar yn eu dysgu eu hunain, ond ceir gwell dysgu a deilliannau uwch o ganlyniad i gefnogaeth oedolyn sydd a gwir ddiddordeb mewn dysgu a chefnogi’r plant. Ymddengys yn ol yr astudiaeth fod y gweithwyr allaweddol yn cynnig sgaffold fwy effeithiol i’r plant (Hughes, 1997).

Mae cyfathrebu effeithiol ar gyfer dysgu a datblygiad plant ifanc yn cwmpasu dwy sgil hanfodol sef gwrando a siarad.

Mae gwrando yn sgil sydd yn cael ei ddysgu a’i dderbyn os yw’r plentyn yn agored i arwyddion neu gymhellion (Curtis, A 2000 tt.54). Mae hyn yn cwmpasu:

· Agwedd gorfforol wrth wrando

· Sylw’r dysgwr

· Y gallu i brosesu gwybodaeth glywedol 

Ar y llaw arall mae siarad yn system iaith mynegiannol sydd yn cwmpasu:

· Cynhyrchu synnau lleferydd

· Y gallu i gynhyrchu brawddegau ystyrlon a’r gallu i ddefnyddio gramadeg

· Y gallu i ddefnyddio lleferydd mewn amrywiol o sefyllfaoedd

Mae’r bwyslais hyn ar ddatblygu’r gallu a’r gymhwysedd yn y ddwy sgil yma yn amlwg yn y Cwricwlwm Cenedlaethol ac hefyd yn Desirable Outcomes for Children’s Learning (SCAA, 1996b, tt.55).
Eto dywed y damcaniaethwr Sigmund Freud fod plant yn datblygu hyder ynddyn nhw eu hunain a’u galluoedd oherwydd eu rhyngweithio a’r byd (darlith). 

https://www.hertfordshire.gov.uk/services/schools-and-education/starting-school.aspx
Perthnasoedd cadarnhaol

Mae perthnasoedd cadarnhaol yn adeiladu platfform ar gyfer datblygiad diogel.

Dywed Lev Vygotsky “Mae’r byd mae plant yn byw ynddo’n cael ei lunio gan eu teuluoedd, eu cymunedau, eu statws economaidd-gymdeithasol, eu haddysg a’u diwylliant.”

Mewn sefyllfa hamddennol, un i un sydd yn y cartref fe fydd plant yn fwy parod i siarad yn rhydd yn hytrach nag mewn dosbarth swnllyd yn yr ysgol. Er hyn, mae eto nifer o blant yn gadael yr ysgol feithrin a sgiliau llafar isel. I’r plant yma, mae gan y gweithwyr allweddol yn y dosbarth derbyn rol bwysig iawn i’w chwarae er mwyn hybu cyfathrebu effeithiol a mynegiannol. (a curriculum for pre-school child learning to learn- Audrey Curtis). 

https://www.norfolk.gov.uk/children-and-families/childcare-and-early-learning/free-childcare-and-learning/free-childcare-for-all-3-and-4-year-olds
Datblygu strategaethau ar gyfer pontio effeithiol
Cafwyd fod datblygu strategaethau pwrpasol ac ystyrlon yn medru datblygu’r broses o bontio.

Arsylwadau

· Dylid gwneud arsylwadau systematig o’r disgyblion yn aml

· Dylid sefydlu’r defnydd o arsylwadau wrth asesu ar gyfer yr holl weithwyr allweddol
· Dylid defnyddio arsylwadau fel sail i gynllunio a darpariaeth
· Dylid datblygu'r defnydd o arsylwadau gan gymheiriaid yn yr ystafell ddosbarth

Strategaethau Cyfathrebu

· Dylid defnyddio barn rhieni a staff am y trosglwyddo yn systematig trwy holiaduron / cyfarfodydd / trafodaethau

· Dylid darparu cyfleoedd i blant drafod eu teimladau a'u pryderon ynghylch y pontio
· Dylid cynnal cyfarfodydd rhwng rieni y plant gyda gweithwyr allweddol y dosbarth derbyn yn ystod tymor yr haf

· Dylid cynhyrchu llyfryn trosglwyddo i blant / rhieni

· Dylid trafod y cyfnod pontio mewn cyfarfod staff ysgol gyfan

· Dylid cynnwys barn y llywodraethwyr wrth adolygu arferion trosglwyddo yr ysgol
· Dylid trefnu diwrnodau / sesiynau trosglwyddo i blant

· Dylid cynnig cyfleoedd i’r plentyn a’i rieni i gwrdd a’r gweithwyr allweddol newydd ac ymweld â'r ystafell ddosbarth newydd

· Dylid creu arddangosfa o waith plentyn  yr ysgol feithrin yn yr ystafell ddosbarth newydd 
· Dylid sefydlu gweithgareddau ar y cyd rhwng y ddau leoliad  megis teithiau/ tripiau neu ddigwyddiadau
 “Excellent schools are themselves learning places – the staff learn to develop, and the curriculum changes and improves over time. They use all the resources available flexibly and imaginatively, especially their staff.” 
Excellence and Enjoyment 2003 
Adroddwyd fod ansawdd yr addysgu a'r dysgu ar ol pontio wedi gwella o ganlyniad i’r strategaethau uchod. Cafwyd fod gan y gweithwyr allweddol ddealltwriaeth ddyfnach o anghenion y plentyn. O ganlyniad, roedd eu hyder yn eu gallu i fedru diwallu anghenion unigol y plant adeg y trosglwyddo a thu hwnt yn fwy llwyddiannus.

Mae cyfathrebu yn allwedd i drosglwyddo llwyddiannus.

http://www.gloucestershire.gov.uk/media/11784/developing-successful-transitions.pdf

http://www.holyspirit.st-helens.sch.uk/classes/reception

